
Konkursi läbiviimise kord üldhariduskooli direktori, koolieelse 

lasteasutuse juhataja ja huvikooli direktori vaba ametikoha täitmiseks
Määrus kehtestatakse põhikooli- ja gümnaasiumiseaduse § 39 lõike 4 alusel, koolieelse lasteasutuse seaduse § 21 lg 5 alusel ning huvikooli seaduse § 15 lg 1 ja Narva Linnavolikogu 17.01.2008.a määruse nr 5 alusel
§ 1. Üldsätted 
(1) Määrusega kehtestatakse Narva Linna hallatava üldhariduskooli direktori ja  koolieelse lasteasutuse juhataja vaba ametikoha täitmiseks korraldatava avaliku konkurssi läbiviimise kord.

(2) Määrusega kehtestatakse Narva Linna hallatava huvikooli direktori vaba ametikoha täitmiseks korraldatava konkurssi läbiviimise kord.

(3) Üldhariduskooli direktori ja koolieelse lasteasutuse juhataja vaba ametikoha täitmiseks korraldatakse avalik konkurss. Huvikooli direktori vaba ametikoha täitmiseks korraldatakse konkurss.

 

(4) Munitsipaalkooli direktori, koolieelse lasteasutuse juhataja ja huvikooli direktori vaba ametikoha täitmiseks korraldatava konkursi kuulutab välja ja selle läbiviimise korra kehtestab Narva Linnavalitsus.

(5) Konkurss kuulutatakse välja, kui direktori ametikoht on vaba.

(6) Käesolevas korras ettenähtud haldusmenetlusele kohaldatakse haldusmenetluse seaduse sätteid.
 

§ 2. Üldhariduskooli direktorile esitatavad nõuded 
 

(1) Kooli direktorile esitatav põhinõue on kooli direktori kvalifikatsiooni omamine.

(2) Gümnaasiumi direktori kvalifikatsiooninõuded on järgmised (Pedagoogide kvalifikatsiooninõuded § 8):
1) pedagoogiline kõrgharidus ja vähemalt kolmeaastane pedagoogilise töö staaž ning läbitud 240-tunnine juhtimiskoolitus või
2) muu kõrgharidus ja vähemalt viieaastane pedagoogilise töö staaž, omades vähemalt pedagoogi ametijärku, ning läbitud 240-tunnine juhtimiskoolitus või
3) kõrgharidus ja vähemalt kolmeaastane samaväärse organisatsiooni juhtimise kogemus ning läbitud vähemalt 240-tunnine pedagoogikakursus ja 160-tunnine koolijuhtimiskoolitus.

(3) Põhikooli direktori kvalifikatsiooninõuded on järgmised (Pedagoogide kvalifikatsiooninõuded § 7):
1) pedagoogiline kõrgharidus ja vähemalt kolmeaastane pedagoogilise töö staaž ning läbitud 240-tunnine juhtimiskoolitus või
2) muu kõrgharidus ja vähemalt viieaastane pedagoogilise töö staaž, omades vähemalt pedagoogi ametijärku, ning läbitud 240-tunnine juhtimiskoolitus või
3) kõrgharidus ja vähemalt kolmeaastane samaväärse organisatsiooni juhtimise kogemus ning läbitud vähemalt 240-tunnine pedagoogikakursus ja 160-tunnine koolijuhtimiskoolitus.

(4) Kooli direktor loetaks juhtimiskoolituse osas vastavaks kvalifikatsiooninõuetele kahe aasta jooksul töölepingu sõlmimisest, kui ta on nelja kuu jooksul töölepingu sõlmimisest asunud läbima juhtimiskoolitust. (Pedagoogide kvalifikatsiooninõuded § 37 lg 9)
 
(5) Põhikooli direktor ja gümnaasiumi direktor loetakse pedagoogikakursuse ja koolijuhtimiskoolituse osas vastavaks kvalifikatsiooninõuetele kahe aasta jooksul töölepingu sõlmimisest, kui ta on nelja kuu jooksul töölepingu sõlmimisest asunud läbima pedagoogikakursust ja koolijuhtimiskoolitust. (Pedagoogide kvalifikatsiooninõuded § 37 lg 10)
(6) Kooli direktori puhul loetakse alates 1. juunist 2002. aastal Eesti Hariduse Infosüsteemis registreeritud õppekavade alusel omandatud tasemehariduse nõudeks magistrikraad. (Pedagoogide kvalifikatsiooninõuded § 37 lg 11)
(7) Direktor ei tohi olla isik, keda on karistatud või kellele on kohaldatud sundravi karistusseadustiku § 133 lõike 2 punktis 2, § 141 lõike 2 punktis 1, § 142 lõike 2 punktis 1, § 143 lõike 2 punktis 1, § 1431 lõike 2 punktis 1, §-des 144–146 või §-des 175–178 sätestatud kuriteo eest, mille karistusandmed ei ole karistusregistrist karistusregistri seaduse kohaselt kustutatud või mille karistusandmed on karistusregistrist kustutatud ja kantud karistusregistri arhiivi. (PGS § 38 lg 4)
(8) Kooli direktorilt on nõutav vähemalt C1- tasemel eesti keele oskamine (Avalike teenistujate, töötajate ning füüsilisest isikust ettevõtjate eesti keele oskuse ja kasutamise nõuded § 12 p 7)

(9) Eesti keele tasemeeksami sooritamist tõendavad dokumenti C1-tasemele või sellele vastavale tasemele vastavuse kohta ei pea esitama isikud, kes on omandanud hariduse eesti keeles vähemalt ühel järgmistest tasemetest (Keeleseadus § 51 lg 9):
1) põhiharidus;
2) üldkeskharidus;
3) põhihariduse baasil kutsekeskharidus;
4) põhihariduse baasil keskeriharidus;
5) kõrgharidus.
§ 3. Koolieelse lasteasutuse juhatajale esitatavad nõuded 
 

(1) Koolieelse lasteasutuse juhatajale esitatav põhinõue on koolieelse lasteasutuse juhataja kvalifikatsiooni omamine.

(2) Koolieelse lasteasutuse juhataja kvalifikatsiooninõuded on järgmised (Pedagoogide kvalifikatsiooninõuded § 3):

1) eelkoolipedagoogika alane kõrgharidus ja vähemalt kolmeaastane pedagoogilise töö staaž koolieelses lasteasutuses ning läbitud 160-tunnine juhtimiskoolitus või
2) muu pedagoogiline kõrgharidus ja vähemalt viieaastane pedagoogilise töö staaž koolieelses lasteasutuses ning läbitud 160-tunnine eelkoolipedagoogika kursus ja 160-tunnine juhtimiskoolitus.

(3) Koolieelse lasteasutuse juhataja loetaks juhtimiskoolituse osas vastavaks kvalifikatsiooninõuetele kahe aasta jooksul töölepingu sõlmimisest, kui ta on nelja kuu jooksul töölepingu sõlmimisest asunud läbima juhtimiskoolitust. (Pedagoogide kvalifikatsiooninõuded § 37 lg 9)
 
(4) Koolieelse lasteasutuse juhataja ei tohi olla isik, keda on karistatud või kellele on kohaldatud sundravi karistusseadustiku § 133 lõike 2 punktis 2, § 141 lõike 2 punktis 1, § 142 lõike 2 punktis 1, § 143 lõike 2 punktis 1, § 1431 lõike 2 punktis 1, §-des 144–146 või §-des 175–178 sätestatud kuriteo eest, mille karistusandmed ei ole karistusregistrist karistusregistri seaduse kohaselt kustutatud või mille karistusandmed on karistusregistrist kustutatud ja kantud karistusregistri arhiivi. (KLS § 20 lg 5)
(5) Koolieelse lasteasutuse juhatajalt on nõutav vähemalt C1- tasemel eesti keele oskamine (Avalike teenistujate, töötajate ning füüsilisest isikust ettevõtjate eesti keele oskuse ja kasutamise nõuded § 12 p 7)

(6) Eesti keele tasemeeksami sooritamist tõendavad dokumenti C1-tasemele või sellele vastavale tasemele vastavuse kohta ei pea esitama isikud, kes on omandanud hariduse eesti keeles vähemalt ühel järgmistest tasemetest (Keeleseadus § 51 lg 9):
1) põhiharidus;
2) üldkeskharidus;
3) põhihariduse baasil kutsekeskharidus;
4) põhihariduse baasil keskeriharidus;
5) kõrgharidus.
§ 4. Huvikooli direktorile esitatavad nõuded 
 

(1) Huvikooli direktorile esitatav põhinõue on huvikooli direktori kvalifikatsiooni omamine.

(2) Huvikooli direktori kvalifikatsiooninõuded on järgmised:

1) pedagoogiline kõrgharidus ja vähemalt kolmeaastane pedagoogilise töö staaž ning läbitud 240-tunnine juhtimiskoolitus või

2) kooli profiilile vastav kõrgharidus ja vähemalt viieaastane pedagoogilise töö staaž, omades vähemalt pedagoogi ametijärku ning läbitud 240-tunnine juhtimiskoolitus või

3) kõrgharidus ja vähemalt kolmeaastane samaväärse organisatsiooni juhtimise kogemus ning läbitud vähemalt 240-tunnine pedagoogikakursus ja 160-tunnine juhtimiskoolitus.

(3) Huvikooli direktor ei tohi olla isik, keda on karistatud või kellele on kohaldatud sundravi karistusseadustiku § 133 lõike 2 punktis 2, § 141 lõike 2 punktis 1, § 142 lõike 2 punktis 1, § 143 lõike 2 punktis 1, § 1431 lõike 2 punktis 1, §-des 144–146 või §-des 175–178 sätestatud kuriteo eest, mille karistusandmed ei ole karistusregistrist karistusregistri seaduse kohaselt kustutatud või mille karistusandmed on karistusregistrist kustutatud ja kantud karistusregistri arhiivi. (HKS § 14 lg 5).
(4) Huvikooli direktorilt on nõutav vähemalt C1- tasemel eesti keele oskamine (Avalike teenistujate, töötajate ning füüsilisest isikust ettevõtjate eesti keele oskuse ja kasutamise nõuded § 12 p 7).
(5) Eesti keele tasemeeksami sooritamist tõendavad dokumenti C1-tasemele või sellele vastavale tasemele vastavuse kohta ei pea esitama isikud, kes on omandanud hariduse eesti keeles vähemalt ühel järgmistest tasemetest (Keeleseadus § 51 lg 9):
1) põhiharidus;
2) üldkeskharidus;
3) põhihariduse baasil kutsekeskharidus;
4) põhihariduse baasil keskeriharidus;
5) kõrgharidus.
§ 5. Kandidaadi õigused 
 

Kandidaadil on õigus:
1) anda konkursi käigus omapoolseid täiendavaid selgitusi ning saada Narva Kultuuriosakonnalt täiendavat teavet ja selgitusi;
2) loobuda kandideerimisest konkursi igas voorus;
3) saada teada tehtud otsus.

 

§ 6. Konkursiteade ja dokumentide esitamine 
 

(1) Konkurssi väljakuulutamise kohta avaldatakse konkursiteade Narva Linna veebilehel vastavalt avaliku teabe seadusele § 28 lg 1 p 32 ja § 29 lg 1 ning vähemalt ühes üleriigilise levikuga perioodilises väljaandes või tehakse konkursiteade teatavaks ametlikus väljaandes Ametlikud Teadaanded.

(2) Konkursiteade tehakse avalikuks vähemalt kaks nädalat enne konkursil osalemise taotluse esitamise tähtaega, et konkursil osalejal oleks alates konkursiteate avaldamise päevast taotluse esitamiseks aega vähemalt kaks nädalat.

(3) Konkurss kuulutatakse välja pärast konkursikomisjoni koosseisu kinnitamist linnapea poolt ja loetakse väljakuulutatuks konkursiteate avalikuks tegemise kuupäevast.

 

(4) Konkursiteade peab sisaldama vähemalt järgmisi andmeid:
1) Narva Linna hallatava õppeasutuse nimetus ja aadress,
2) kandidaadile esitatavad nõuded või viide õigusaktile, kus on kandidaadile esitatavad nõuded esitatud,
3) konkursil osalemise taotluse esitamise koht ja tähtaeg,
4) konkursil osalemise taotlusele lisatavate dokumentide või nende dokumentide ametlikult kinnitatud ärakirjade loetelu.

 

(5) Kandidaat esitab Narva Linnavalitsusele konkursil osalemiseks taotluse ja dokumendid või nende dokumentide ametlikult kinnitatud ärakirjad.

(6) Kandidaat esitab Narva Linnavalitsusele järgmised dokumendid või nende dokumentide ametlikult kinnitatud ärakirjad:
1) kirjalik taotlus konkursil osalemise kohta;
2) elulookirjeldus, sh töö- või teenistuskäik;
3) ametikohale esitatud nõuetele vastavust tõendavate dokumentide ametlikult kinnitatud ärakirjad;
4) essee eesti keeles (kümnel kuni viieteistkümnel leheküljel) kooli arenguvisiooni või arenguvõimlauste kohta;
5) konkursil osaleja soovil muud dokumendid. 

(7) Konkursist saab osa võtta isik, kelle taotlus koos teiste konkursiteates nõutavate dokumentidega laekub Narva Linnavalitsusele hiljemalt konkursiteates märgitud tähtajaks.

(8) Kandidaatide dokumendid registreeritakse Narva Linnavalitsuses vastavalt Narva Linnavalitsuse asjaajamise korrale. 

(9) Konkurss loetakse väljakuulutatuks sellekohase teate ajalehes avaldamise kuupäevast. Konkursist võtavad osa need kandidaadid, kelle avaldus koos nõutavate dokumentidega on laekunud Narva Linnavalitsusele teates märgitud tähtpäevaks. Konkursiteates märgitud tähtajal postitatud avaldus loetakse tähtaegselt esitatuks. 

§ 7. Komisjoni moodustamine

(1) Konkursi läbiviimiseks moodustab komisjoni ning nimetab komisjoni koosseisus esimehe Narva linnapea.

(2) Narva linnapea moodustatud komisjon on vähemalt kolmeliikmeline.

§ 8. Komisjoni kokkukutsumine 

(1) Komisjoni koosoleku kutsub kokku komisjoni esimees, teatades komisjoni liikmetele kirjalikult komisjoni toimumise aja ja koha vähemalt kolm tööpäeva ette. 

(2) Kirjaliku teate võib saata elektrooniliselt e-posti teel. 

(3) Koos kirjaliku teatega saadab komisjoni esimees liikmetele kandidaatide poolt konkursile esitatud dokumendid. 

§ 9. Komisjoni töövorm

(1) Komisjoni töövorm on kinnine koosolek.

(2) Komisjoni koosolekut juhatab komisjoni esimees.

(3) Interneti teel toimuval komisjoni koosolekul ning istungiks kokkukutsutud koosolekul on igal komisjoni liikmel kohustus hääletada.

(4) Komisjoni koosolekud protokollitakse.

§ 10. Konkursi läbiviimine 
 

(1) Konkurss viiakse läbi kolmes voorus. Need on dokumendivoor, õppeasutuse juhi pädevuse hindamise voor ja vestlusvoor.

 

(2) Komisjon on otsustusvõimeline, kui koosolekust võtavad osa kõik komisjoni liikmed. Kõik komisjoni koosolekud protokollitakse.

 

(3) Komisjon võtab otsuse vastu konsensuse alusel või hääletamise teel.

(4) Iga vooru tulemusena võtab komisjon iga kandidaadi kohta vastu ühe järgmistest otsustest: 

1) lubada kandidaat järgmisse vooru;

2) tunnistada kandidaat ametikohale sobivaks;
3) tunnistada kandidaat ametikohale mittesobivaks;
4) tunnistada kandidaat mitteilmunuks.

 

(5) Komisjoni liikmetel ei ole õigust jääda hääletamisel erapooletuks.

 

(6) Komisjoni koosoleku kutsub komisjoni esimees kokku kümne tööpäeva jooksul avalduste esitamise tähtajast arvates.

 

(7) Komisjoni koosolekul:
1) kehtestatakse kandidaatide hindamise kriteeriumid;
2) kuulatakse ära komisjoni esimehe ülevaade saabunud avaldustest;
3) otsustatakse kandidaatide esitatud dokumentide alusel kandidaatide lubamine järgmisse vooru ning vajaduse korral täiendava tähtaja andmine puuduvate dokumentide esitamiseks;
4) määratakse kindlaks kandidaatide vestlusele kutsumise järjekord ja ajakava. 

 

(8) Komisjoni esimees teeb konkursi vestlusvoorule mittelubatud kandidaadile komisjoni otsuse kirjalikult teatavaks viie tööpäeva jooksul otsuse tegemisest. 

 

(9) Õppeasutuse juhi kompetentsuse hindamise ja vestlusvooru lubatud kandidaate tuleb teavitada hindamis- ja vestlusvooru toimumise ajast ja kohast vähemalt viis tööpäeva ette. 

 

(10) Enne hindamis- ja vestlusvooru algust tutvustab komisjoni esimees kandidaadile tema õigusi, komisjoni koosseisu ning konkursi läbiviimise korda ja kandidaatide hindamise kriteeriume.

 

(11) Hindamisvoorule võib kohe järgneda vestlusvoor, milles hinnatakse kandidaadi sobivust dokumendi- ja hindamisvooru tulemuste põhjal. Mitme võrdse kandidaadi korral võib komisjoni otsusel korraldada enne hindamisvooru täiendava vestlusvooru. 

 

(12) Õppeasutuse juhi tööks sobivaks tunnistatud kandidaatide hulgast valib komisjon ühe kandidaadi ning esitab Narva Linnavalitsusele hiljemalt otsuse tegemisele järgneval tööpäeval valitud kandidaadi. Komisjon võib esitada Narva Linnavalitsusele ka teise kandidaadi juhuks, kui esimese valiku saanud kandidaat loobub. 

 

(13) Komisjoni esimees või selleks volitatud liige teatab kirjalikult hiljemalt otsuse tegemise päevale järgneval tööpäeval igale kandidaadile tehtud otsusest. 

 

(14) Konkursi võitnud isiku kinnitab ametisse Narva Linnavalitsus. 

(15) Õppeasutuse juhiga sõlmib töölepingu Narva linnapea või selleks tema poolt volitatud isik.

§ 11. Õppeasutuse juhi valimine

(1) Komisjon valib õppeasutuse juhi kokku kutsutud kinnisel istungil. 

(2) Komisjon võtab otsused vastu avalikul hääletusel. Igal komisjoni liikmel on üks hääl. 

(3) Valituks osutub kandidaat, kelle poolt hääletab üle poole komisjoni liikmetest. 

§ 12. Otsuse vaidlustamine 

(1) Kui kandidaat ei nõustu komisjoni otsusega, on tal õigus esitada viie tööpäeva jooksul otsuse tegemise päevale järgnevast päevast kaebus komisjoni esimehele. 

(2) Komisjoni esimees viib läbi vaide menetluse haldusmenetluse seaduses sätestatud korras.

§ 13. Uue konkursi läbiviimine 
 

(1) Konkurss loetakse luhtunuks, kui konkursile kandideerimiseks avaldusi ei esitatud või kui ükski kandidaatidest ei osutunud sobivaks. Uue konkursi kuulutab välja Narva Linnavalitsus. 

§ 14. Töölepingu sõlmimine 

(1) Linnapea või tema poolt volitatud isik sõlmib komisjoni poolt esitatud kandidaadiga töölepingu.

(2) Linnapea ei sõlmi esitatud kandidaadiga töölepingut, kui:
1) kandidaat loobus kirjaliku avalduse alusel õppeasutuse juhi ametikohale tööle asumast;
2) enne töölepingu sõlmimist ilmnevad seaduses sätestatud asjaolud, mis välistavad esitatud kandidaadiga töölepingu sõlmimise;
3) kandidaat ei ilmunud määratud tähtajal töölepingut sõlmima, välja arvatud juhul, kui töölepingu sõlmimine lükkus edasi kuni kümneks kalendripäevaks kandidaadi haiguse tõttu või ootamatult tekkinud isiklikel või perekondlikel põhjustel ning kui kandidaat oli nendest viivitamatult teatanud. 

(3) Kui linnapea ei sõlmi esitatud kandidaadiga lõikes 2 nimetatud asjaoludel töölepingut, korraldab komisjon käesolevas korras sätestatud tingimustel uue hääletuse, valides ametikohale vastavaks tunnistatud kandidaatide hulgast õppeasutuse juhataja ametikohale esitamiseks uue kandidaadi. Kui uuel hääletusel ei kogu ükski kandidaat nõutavat häälte arvu, kuulutatakse välja uus konkurss. 

(4) Kui komisjon on rikkunud käesoleva korraga sätestatud protseduurireegleid, tühistab linnapea konkursi tulemuse ja ei sõlmi töölepingut ning kohustab komisjoni läbi viima uue dokumendi-, hindamis- ja vestlusvooru või kuulutab välja uue konkursi. 

§ 15. Rakendussätted 

(1) Tunnistada kehtetuks Narva Linnavalitsuse 10.08.2004.a määrus nr 810.

(2) Määrus jõustub alates 15.06.2009.a.

Tarmo Tammiste
Linnapea                                                                          Ants Liimets

                                                                                         Linnasekretär

Narva Linnavalitsus

Peetri 5                                                                                       08.06.2009.a nr 3.1-19/19
20308 Narva 

Õ I E N D 

Põhikooli- ja gümnaasiumiseaduse § 39 lõike 4 alusel, koolieelse lasteasutuse seaduse § 21 lg 5 alusel ning huvikooli seaduse § 15 lg 1 ja Narva Linnavolikogu 17.01.2008.a määruse nr 5 alusel on valmistatud käesolev määruse eelnõu „Konkursi läbiviimise kord üldhariduskooli direktori, koolieelse lasteasutuse juhataja ja huvikooli direktori vaba ametikoha täitmiseks”.

Kehtiv konkursi läbiviimise kord üldhariduskooli direktori, koolieelse lasteasutuse juhataja ja huvikooli direktori vaba ametikoha täitmiseks on võetud vastu 2004. aastal ja vajab uuendamist. Eelnõu vastab kaasaegsetele nõuetele ja õigusaktidele. Võrreldes kehtiva korraga on üksikasjalikumalt toodud nii kandidaatidele esitatavad nõuded, kui ka konkursi läbiviimise protseduur.
Lugupidamisega

Ljubov Fomina

juhataja asetäitja haridusalal

juhataja ülesannetes

Vladislav Iljin  359 9127
Peetri plats 3
Telefon  (35) 99120, 99122, 99123, 99124, 99125, 99129
Internet  kultuur@narva.ee

